ไทยติดเชื้อโควิดเพิ่ม 126 ราย ดันป่วยสะสม 24,405 คน
ไทยติดเชื้อโควิดเพิ่ม 126 ราย ดันป่วยสะสม 24,405 คน
ไทยติดเชื้อโควิดเพิ่ม 126 ราย ดันป่วยสะสม 24,405 คน
13 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 126 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 37 ราย ในสมุทรสาคร 29 ราย กทม. 7 ราย เพชรบุรี 1 ราย, จากค้นหาผู้ติดเชื้อเชิงรุกในชุมชน 79 ราย ในตาก 52 ราย สมุทรสาคร 24 ราย ปทุมธานี สมุทรสงคราม และเพชรบุรี จังหวัดละ 1 ราย, ผู้ที่เดินทางมาจากต่างประเทศ 10 ราย มาจากสหรัฐอเมริกา 3 ราย สหรัฐอาหรับเอมิเรตส์ และตุรกี ประเทศละ 2 ราย เยอรมนี มาเลเซีย และมาเลเซีย ประเทศละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 24,405 ราย แบ่งเป็นผู้ป่วยที่ติดเชื้อภายในประเทศ 7,964 ราย และการตรวจคัดกรองเชิงรุก 13,833 ราย ส่วนผู้เดินทางมาจากต่างประเทศ 2,608 ราย โดยมีผู้ป่วยรักษาหายแล้ว 21,180 ราย เพิ่มขึ้น 970 ราย ยอดผู้เสียชีวิตสะสม 80 ราย โดยในรอบสัปดาห์นี้พบผู้ติดเชื้อใน 11 จังหวัด ลดลงจาก 16 จังหวัดในสัปดาห์ก่อน
ส่วนสถานการณ์การระบาดของไวรัสโควิด-19 ทั่วโลกล่าสุดจนถึงวันนี้ มียอดผู้ติดเชื้อสะสมรวมทั้งสิ้น 108,727,001 ราย เสียชีวิตแล้ว 2,394,015 ราย โดยประเทศสหรัฐอเมริกา มีผู้ติดเชื้อสูงสุด 28,106,704 ราย อันดับสอง อินเดีย 10,892,550 ราย อันดับสาม บราซิล 9,765,694 ราย อันดับสี่ รัสเซีย 4,042,837 ราย และอันดับห้า สหราชอาณาจักร 4,013,799 ราย โดยประเทศไทย อยู่ในอันดับที่ 114